Document ID: 32011D0069

NÕUKOGU OTSUS 2011/69/ÜVJP,
31. jaanuar 2011,
millega muudetakse nõukogu otsust 2010/639/ÜVJP teatavate Valgevene ametnike vastu suunatud piiravate meetmete kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 29,
ning arvestades järgmist:
(1)
Nõukogu võttis 25. oktoobril 2010 vastu otsuse 2010/639/ÜVJP teatavate Valgevene ametnike vastu suunatud piiravate meetmete kohta (1).
(2)
Pidades silmas 19. detsembri 2010. aasta presidendivalimiste tulemuste võltsimist ning poliitilise opositsiooni, kodanikuühiskonna ja sõltumatu massimeedia esindajate vägivaldset mahasurumist Valgevenes, tuleks territooriumil viibimise keelu peatamine otsuse 2010/639/ÜVJP artikli 1 lõike 1 punktides b ja c osutatud isikute suhtes lõpetada.
(3)
Lisaks tuleks piiravaid meetmeid kohaldada isikute suhtes, kes on vastutavad valimistulemuste võltsimise ja opositsiooni mahasurumise eest.
(4)
Samuti tuleks ajakohastada teatavaid otsuse 2010/639/ÜVJP I, II, III ja IV lisas esitatud nimekirjadesse kantud isikuid käsitlevat teavet.
(5)
Nõukogu analüüsib regulaarselt Valgevenes valitsevat olukorda ning hindab võimalikke edusamme, mida Valgevene võimud on teinud demokraatlike väärtuste, inimõiguste ja põhivabaduste, sealhulgas sõnavabaduse, ajakirjandusvabaduse, kogunemis- ja poliitilise ühinemise vabaduse ning õigusriigi põhimõtete austamise osas.
(6)
Otsust 2010/639/ÜVJP tuleks vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 2010/639/ÜVJP muudetakse järgmiselt.
1)
Artikli 1 lõikele 1 lisatakse punkt d:
„d)
rahvusvaheliste valimisstandardite rikkumise eest Valgevenes 19. detsembril 2010 toimunud presidendivalimistel ning kodanikuühiskonna ja demokraatliku opositsiooni mahasurumise eest, ja kes on nendega seotud isikud, ning kelle nimed on loetletud IIIA lisas.”
2)
Artikkel 2 asendatakse järgmisega:
„Artikkel 2
1. Külmutatakse kõik rahalised vahendid ja majandusressursid, mis on järgmiste isikute, üksuste või asutuste omandis, valduses või kontrolli all:
a)
isikud, kes vastutavad rahvusvaheliste valimisstandardite rikkumise eest Valgevenes 19. märtsil 2006 toimunud presidendivalimistel ning kodanikuühiskonna ja demokraatliku opositsiooni mahasurumise eest, ning samuti nendega seotud füüsilised või juriidilised isikud, üksused või asutused, kes on loetletud IV lisas;
b)
isikud, kes vastutavad rahvusvaheliste valimisstandardite rikkumise eest Valgevenes 19. detsembril 2010 toimunud presidendivalimistel ning kodanikuühiskonna ja demokraatliku opositsiooni mahasurumise eest, ning samuti nendega seotud füüsilised või juriidilised isikud, üksused või asutused, kelle nimed on loetletud IIIA lisas.
2. Rahalisi vahendeid ega majandusressursse ei anta otseselt ega kaudselt ühegi IIIA või IV lisas loetletud isiku käsutusse ega toetamiseks.”
3)
Artikli 3 lõike 1 punkt a asendatakse järgmisega:
„a)
vajalikud IIIA või IV lisas loetletud isikute ja nende ülalpeetavate pereliikmete põhivajaduste katmiseks, sealhulgas toiduainete, üüri või hüpoteegi, ravimite ja ravikulude, maksude, kindlustusmaksete ning kommunaalteenuste eest tasumiseks;”.
4)
Artikli 3 lõige 2 asendatakse järgmisega:
„2. Artikli 2 lõiget 2 ei kohaldata järgmiste külmutatud kontodele lisatud summade suhtes:
a)
nende kontode intressid või muud tulud või
b)
maksed, mis tulenevad lepingutest, kokkulepetest või kohustustest, mis sõlmiti või tekkisid enne kuupäeva, mil nimetatud kontode suhtes hakati kohaldama ühise seisukoha 2006/276/ÜVJP või käesoleva otsuse sätteid,
tingimusel et selliste intresside, muude tulude ja maksete suhtes jätkatakse käesoleva otsuse artikli 2 lõike 1 punktide a ja b kohaldamist.”
5)
Artikli 4 lõige 1 asendatakse järgmisega:
„1. Nõukogu teeb liikmesriigi või liidu välisasjade ja julgeolekupoliitika kõrge esindaja ettepanekul muudatusi I, II, III, IIIA, IV ja V lisas esitatud nimekirjadesse, kui poliitiline areng Valgevenes seda nõuab.”
6)
Artikli 7 lõige 3 jäetakse välja.
7)
Otsuse 2010/639/ÜVJP I, II, III ja IV lisa asendatakse käesoleva otsuse I, II, III ja IV lisas esitatud tekstiga.
8)
Käesoleva otsuse V lisa lisatakse otsusele 2010/639/ÜVJP IIIA lisana.
Artikkel 2
Käesolev otsus jõustub selle vastuvõtmise kuupäeval.
Brüssel, 31. jaanuar 2011

Labels: 10
18
11
5